HAKKAME SANTIMA

MardiPardiParty
2023-11-11 18:30 - 22:30 (Europe/Tallinn) | Reconnect Studio, Niine 11, Tallinn
Lets get together for some good hang out, all dressed up!
Lets honor the traditions of old Estonians but also in a modern way of melting Kadri and Mart together. You can dress up in a fusion or clearly as Mart or Kadri.
Or as a cow, or goose, bear or whatever seems suiting.

ART
We will be making some Mart Art together-but if you arrive without a costume-you’ll get to build a mask at the location(don’t worry, be happy). Lets just chat, play, dance and laugh.

FOOD
We will have a tiny bar, just in case. Hopefully some pumpkin soup and please be so kind to bring some snack with you that you crave and want to share with others.

DANCE
We have a Yes from dj Taju(marditaju) for making us have a rave party! He will make this evening goofygood with their selection of music. ( You might know him from Nicolas Cage party, they won the best costume!)

PHOTOSESSIONS- as there is a photo contest AITA LEIDA 21. SAJANDI MARDI- JA KADRISANT! @https://hakkamesantima.ee/ we will make some photo sessions

GAMES-if you know some Mardipäev or Kadripäev traditional games, that would be lit! But also other fun games are very welcome for melting ice.

Very important! Dresscode: Kadri/Mardisant

Please let us know if your are coming!
More info soon!

Sanditades rõõmsaks ja reipaks!
2023-11-12 11:00 - 18:00 | Eesti Vabaõhumuuseum, Vabaõhumuuseumi tee 12, Tallinn, Eesti
Pime, veidi hirmus hingede ja tontide aeg on käes. Sellest ei tasu kohkuda, vaid hoopis ise sanditades ja lärmitsedes kõik halb ja kuri minema ajada.
Eesti Vabaõhumuuseum kutsub lõbusalt ja võistluslikult sanditama ning end mardi- ja kadrioskustes proovile panema. Harjuta õnneviskamist ja sõnaseadmist, meisterda kadripärleid või kaalikahambaid ning ehita ukse taha kolahunnik neile, kes sante tuppa ei lase! Kui kõik ülesanded on lahendatud, jagatakse tublidele santijatele preemiaid.

Vaata kava lähemalt: https://evm.ee/sundmused/sanditades-roomsaks-ja-reipaks

Mardipäevaks valmistumine
2024-10-30 16:00 - 18:00 | Haabersti Noortekeskus, Õismäe tee 24, Tallinn
Hakkame sättima!
Kõik kel on huvi osaleda Haabersti noortekeskuse mardipäeva jooksul: koguneme kell 16.00 Haabersti noortekeskuses (Õismäe tee 24).
Marti jookseme reedel, 8.11 algusega kell 15.00.

21. sajandi mardi- ja kadrisantide moeshow Mardilaadal
2024-11-07 15:00 - 16:00 | Unibet Arena
7. novembril kell 15 astuvad Mardilaadal üles 21. sajandi mardi- ja kadrisandid. Mardi- ja kadripäeva tähistamine on meie mail iidne tava, mis on sajandite jooksul tublisti muutunud. Kui varasemalt oli sanditaja surnud esivanemate hingede kehastaja, siis tänapäeval on sanditaja pigem meelelahutaja.

Haabersti noortekeskuse ühine mardijooks
2024-11-08 15:00 - 18:00 | Haabersti Noortekeskus, Õismäe tee 24, Tallinn
Marti jookseme reedel, 8.11 algusega kell 15.00.

Laupäevane lastetund: mardimaski meisterdamine
2024-11-09 12:00 - 14:00 | Kadrioru raamatukogu, Estonia
Kadrioru raamatukogu kutsub lapsi laupäeviti kell 12.00 arukalt aega veetma. Olenevalt laupäevast meisterdame, voldime või joonistame ja muu hulgas tutvume ka lasteraamatutega.
09.11 – käes on mardijooksmise aeg! Meisterdame selleks puhuks lõbusa mardisandi maski.

Sandipäev - Mart müristab, Kadri kaunistab
2024-11-10 11:00 - 16:00 | Eesti Vabaõhumuuseum, Vabaõhumuuseumi tee 12, Tallinn, Eesti
Novembrikuisel hingedeajal, kui sügisesed õuetööd on lõpetatud, käivad perest peresse maskeeritud tegelased: lärmakad mardisandid ja nägusad kadrisandid. Mardid toovad pererahvale viljaõnne ja kadrid karjaõnne. Sandid on väga oodatud, sest nad lisavad igapäevasele elule vaheldust ja väge. Pealegi saab nendega alati palju nalja!

Pane Sinagi sandiriided selga ja tule Eesti Vabaõhumuuseumisse santima! Ees ootab rännak talust tallu mitmete ülesannete ja äraarvamistega. Siin võid kohata teisigi mardi- ja kadrisante, kellega koos laulda või tantsu lüüa.

Pane tähele! Kui Su nimi on Mart või Kadri, on Sulle sandipäeval isikut tõendava dokumendi alusel tasuta sissepääs!
Üritusele pääseb tasuta ka muuseumikaardi, Tallinn Cardi ning Eesti Vabaõhumuuseumi aastapääsmega!

Vaata kogu ürituse programmi kodulehelt: https://evm.ee/sundmused/sanditades

Laulumäng “Mardisandi seiklused Kadrilinnas”
2024-11-18 11:00 - 20:00 | Von Glehni Teater, Tallinn, Estonia
Mardipäev on käes ja kadripäev ees. Mardiküla külavanema Mardi poeg Mardike kogub kuulsust vahva esinemisega. Kadrilinna linnapea Suur Kadri on häiritud ja kardab, et kadripäev selle tõttu populaarsust on kaotamas. Ta varastab Mardikese ära ja paneb oma keldrisse luku taha. Suure kadri tütar Väike Kadri leiab vangi, saab temaga sõbraks ja aitab ta põgenema. Seikluse taustaks on ka kohalik Talendijaht, kus võistlevad igasugu karvased ja sulelised lisaks Kadridele ja muudele külalastele.
Libreto ja muusika – Kaari Sillamaa (lisaks mõned tuntud mardi-kadri rahvalaulud)
Lavastaja, kunstnik ja koreograaf – Katre Jaani
muusikajuht – Kaari Sillamaa

Laval Muusikateatri lapsed vanuses 7 – 9a

Vanusepiirang: Pilet hakkab kehtima alates 5. eluaastast.

Kadripäeva Tingz Kiki Function
2024-11-23 18:00 - 22:00 | HUNGR, Peetri 6, Tallinn, Estonia
Eesti Ballroom Skeene kutsub: Kadripäeva Tingz Kiki Function!See pole lihtsalt tantsuvõistlus! Koos tähistame, õpime, loome uusi tutvusi ja vallutame lava. Aktsepteerimine, vabadus ja armastus loovad selle turvalise ruumi, kus kõigil on võimalus olla need, kes nad tõeliselt olla soovivad.

Kadripäeva Tingz Kiki Function

Kadripäev on Eesti rahvakalendri tähtpäev, mil kadrisandid käisid perest perre, viies kaasa vilja-, karja- ja pereõnne. Kadripäeva peeti naiste pühaks sest just sel ajal lõpetasid naised karjakasvatusega seotud välised sügistööd. Meie toome selle vana traditsiooni ellu Ballroom kultuuri kaudu!
Kadripäeva Tingz Kiki Function on õhtu, kus traditsioon kohtub tänapäevaga, ning tants ja mood loovad maagilise atmosfääri!

UKSED: 18:00 START: 18:30 SISSEPÄÄS: osalejatele: 5 / pealtvaatajatele: 10 (SULARAHA UKSEL) DRESS-CODE: KADRIPÄEV

Kadripäeva riietusstiil hõlmas endas pikki kihilisi siluette naturaalsetest kangastest ja traditsioonilistest mustritest heledates toonides. Aksessuaarid olid mugavad ja praktilised, ning pidulikkust lisasid paelad, helmed ja litrid. Kadride tunnuseks oli tugev põsepuna.
Võid lisada Kadripäeva riietusele oma kaasaegse twisti, kuid kindlasti inkorporeeri midagi traditsioonilist. Enne 20. sajandi keskpaika kandsid kadrisandid lihtsaid mustrilisi maske, et oma identiteeti varjata. Võid kanda maski, et publik mõistataks, kes sa olla võiksid.

MIS ON BALLROOM

Ballroom loodi 1960. aastatel Harlemis, New Yorgis, mustanahaliste ja ladina transnaiste poolt, kes kogesid rassismi valgete korraldatud võistlustel. Ballroom on maa-alune subkultuur BIPOC LGBTQ+ kogukonna jaoks, ning see on kultuuriruum, kus osalejad võistlevad erinevates ilu, keha, moe ja tantsu kategooriates.
Kui sa pole kogukonnast pärit, vii end kultuuriruumiga kurssi ning austa seda. Kui soovid võistelda, uuri ka eelnevalt kategooriate kohta. Kui on küsimusi, võta julgelt ühendust korraldajatega, kes heameelega sind aitavad.
Koht ei talu mingit diskrimineerimise või ahistamise vormi rassi, rahvusliku päritolu, geneetilise informatsiooni, seksuaalse orientatsiooni, soo (sh sooidentiteedi ja -väljenduse) või muude omaduste alusel.
Atmosfääri rikkumine viib lahkumiseni!

Info & muud küsimused:
IG: @estonian.ballroomscene

Üritus toimub ESK projekti “Vogue Empower: creating a safe space for self-expression through learning” raames.Kaasrahastanud Euroopa Liit

Ajalooklubi Tempus: kadripäev
2024-11-25 18:00 - 20:00 | Humalakoda, Reisijate 9, Tallinn
Head ajaloohuvilised

Ajalooklubi Tempus kutsub kõiki kokku õigel kadritähtpäeval ehk 25. novembril kell 18:00, ikka Humalakotta. Ettekande teevad vanemteadur ja folklorist Marju Kõivupuu, kes kõneleb vanarahva kadripäeva traditsioonidest, ning ajaloomagistrant Helga Johanna Leppoja, kes teeb esitluse püha Katariinast ja teiste riikide kadripäeva kombestikest.
Olustiku loomiseks palume võimalusel kanda kadri- või mardirüüd.

DISKOTEEKS - Kadri(d)eeks ja Mardi(d)eeks
2024-11-29 19:00 - 21:30 | Koit Tantsukool, Pärnu mnt 69-20, Tallinn, Estonia
DISKOTEEKS – TEEKS DISKOT?Diskoteeks on aastast 2015 lastele ja noortele suunatud Tallinna suurim lapsesõbralik disko, kus kogenud ja spetsialiseerunud mängujuhid viivad läbi erinevaid põnevaid mänge, hasarti tekitavaid võistlusi ja tantsivad koos lastega lihtsaid diskotantse. Kindlasti kõlavad ka minidiskodelt tuttavad muusikapalad ning noorte lemmikud pop-hitid ja soovilood. Üritusel on avatud heategevuslik kohvik, kus pakutakse lastele ja noortele meelepäraseid sündmuse temaatikaga haakuvaid kokteile ja suupisteid. Igal õigel peol on lastele ja noortele varuks üllatus, toimub õnneloos ning parimatele auhindade jagamine. Diskovalgusega saal toob naeratuse näole ja rõõmu südamesse nii suurtele kui väikestele diskotajatele.Üritusele on oodatud iseseisvad mudilased, koolilapsed ja noored. Tule koos sõpradega ja tantsi kogu hingest!Diskoteeks pakub ka sünnipäeva tähistamise ja kooligruppide osalemise võimalust.

DISKOTEEKSi EESTVEDAJAD:Kõik ürituse juhendajad ja läbiviijad on professionaalse ettevalmistusega ning spetsialiseerunud lastega tegelemisele.

Diskoteeks tähistab kadripäeva ja mardipäeva

AJAKAVA:19:00 UKSED AVATUD19:15 PEOLISTE TERVITUS JA ÕHTU TUTVUSTUS19:20 MARDI JA KADRIPÄEVA TRADITSIOONIST LÄBI LÕBUSATE TEGEVUSTE – KES JA MIKS ON KOKKU SAANUD19:40 KOHVIKU PAUS JA KADRIDE NING MARTIDE KOMMIJAHT20:00 MARDI- JA KADRISANTIMINE20:30 KOHVIKU PAUS NING FOTOJAHT20:45 VANARAHVA MÄNGUD21:05 ÜLLATUS21:10 PARIMA SANDI VALIMINE21:20 ÕNNELOOS/ AUTASUSTAMINE JA KINGITUSTE JAGAMINE21:30 LAULU JA TANTSUGA HEAS TUJUS KOJU!21:30-22:00 Diskoteeksi “aftekas”

Vanus: Oodatud on erinevas vanuses lapsed, keda teema kõnetab.Üritus toimub lastele iseseisvalt koos juhendajaga, lapsevanemad saavad nautida vaba aega.

Riietus:Riietuda võib nii mardisandiks kui kadrisandiks. Meie ruumides on soojad põrandad ning liikuda saab kas sokkis, paljajalu või pehmetes vahetusjalanõudes.Palume vältida lapsele haiget tegevaid rõivaid ja esemeid.

Mida lapsele kaasa anda?– Üritusel on avatud heategevuslik kohvik, kus saab sularahaga omale meelepärast ja teemakohast jooki ning snäkki osta.
– Soovi korral vahetusjalanõud

Asukoht: KOIT TANTSUKOOL (Pärnu mnt. 69-20, III korrus)

Lapse üleandmine ja turvalisus:Üritus toimub lastele ja noortele iseseisvalt koos toredate juhendajatega ajavahemikus 19:00- 21:30/22:00, lapsevanem/seaduslik esindaja annab lapse üle kell 19:00 ning tuleb lapsele vastu kell 21:30-22:00- laste turvalisuse huvides palume, et vanemad/seaduslikud esindajad tuleksid oma lastele vastu Disko toimumiskohta KOIT TANTSUKOOLi kolmandale korrusele, juhul kui laps liigub iseseisvalt või tuleb talle vastu keegi peale lapsevanema siis palume, et saadaksite sellekohase teate vähemalt 24h enne üritust info@koittantsukool.ee

PILETID :Pääsmed on müügil Fientas: https://fienta.com/…/diskoteeks-kadri-d-eeks-ja-mardi-d…
Tavapilet – 15€Sama pere järgmise lapse pilet – 8€
Toetaja pilet – 25€Kuldse toetaja pilet – 100€Eripakkumine: Ostes 5 piletit korraga saad 6 TASUTA
Piletite eelmüük lõppeb 27.11.2024
Kõikide heaolu arvestades on üritusel piiratud arv kohti ning üritusele pääsemise tagab kehtiva pileti olemasolu.

Mardipäeva maskide tegemise õue-töötuba
2025-11-07 18:00 - 20:00 | Harku 24, Nõmme
Head naabrid!

Halloween on möödas ja on aeg valmistuda juba sellel pühapäeval toimuvaks martide jooksuks!

Tulge, teeme koos Mardipäeva õuekaunistusi ja suuri ägedaid maske! Need võiks ideaalis olla ilmastikukindlad ja taaskasutusmaterjalist maskid, mida saab panna aia taha, et mardisandid teaks, kuhu võib tulla.

Teeme sellest iga-aastase traditsiooni Kanakülas ja muudame Harku tänava mardi- ja kadrisantide mekaks!

Palun kõigil osalejatel võtta kaasa töövahendid ja materjalid:
– alus, mida kaunistama hakata (kui soovite värvida, siis värvige enne ära; kohapeal saaks katta kanga vm materjalidega)– materjale kaunistamiseks– töövahendid– igasugu asju, mis võiks sobida kaunistamiseks või maskide tegemiseks
Kohapeal on olemas saag ja muud suuremad tööriistad.

Andke teada, kes plaanib osaleda, siis saame ürituse all täpsemalt infot jagada ja planeerida, et kõik kenasti sujuks.

Kui ise ei saa töötoas osaleda, aga soovib marte võõrustada, andke ka teada – saame teha väikese maski teie väravale, et mardid teaks tulla.

NB! Töötuba toimub õues, nii et pange soojalt riidesse!

Lastehommik Nõmme raamatukogus: mardipäeva eri
2025-11-08 12:00 - 13:00 | Nõmme raamatukogu, Raudtee 68, Nõmme, Tallinn
Nõmme raamatukogu lastehommik toimub iga kuu teisel laupäeval kell 12. Ootame külla 5-10 aastaseid lapsi mängu mängima, raamatutega tutvuma ja meisterdama.

Üritus on tasuta.
Kontaktid: tel 672 3858, e-mail: nomme@tln.lib.ee

Sandipäev Eesti Vabaõhumuuseumis
2025-11-09 11:00 - 16:00 | Eesti Vabaõhumuuseum, Vabaõhumuuseumi tee 12, Tallinn, Eesti
Sandipäev, 9. november kl 11–16
Hilissügise pimedal ajal on mardi- ning kadripäev 10. ja 25. novembril ühed toredamad pühad, mille vanarahvas on meile pärandanud. Novembrikuisel hingedeajal, kui sügisesed õuetööd on lõpetatud, käivad perest peresse maskeeritud tegelased: lärmakad mardisandid ja nägusad kadrisandid. Mardid toovad pererahvale viljaõnne ja kadrid karjaõnne. Sandid on väga oodatud, sest nad lisavad igapäevasele elule vaheldust ja väge. Eelkõige oma maskides ja kostüümides peetud lustliku sanditamiskombe tõttu ongi need rahvakalendri tähtpäevad elujõulised. Kaht tähtpäeva ühendav Eesti Vabaõhumuuseumi sandipäev ergutab fantaasiat ja annab lisaks heale tujule kaasa ideid rahvakalendri kommete taaselustamiseks.
Pane Sinagi sandiriided selga ja tule Eesti Vabaõhumuuseumisse santima! Ees ootab rännak talust tallu mitmete ülesannete ja äraarvamistega. Siin võid kohata teisigi mardi- ja kadrisante, kellega koos laulda või tantsu lüüa.
Üritusele pääseb tasuta muuseumikaardi, Tallinn Cardi ning Eesti Vabaõhumuuseumi aastapääsmega!

Üksikpilet 14 €
Sooduspilet 10 €
Perepilet 30 €

Vaata kogu ürituse programmi kodulehelt: https://evm.ee/sundmused/sanditades

Laske mardid sisse tulla!
2025-11-09 17:00 - 19:30 | Saiakangi 2, Tallinn
Üsna pea pärast seda, kui halloween´i tagant on uks suletud, saabuvad mardisandid.Tänavu on mardilaupäev pühapäeval, 9. novembril ning vanalinnas jooksevad sel õhtupoolikul ringi suured ja väikesed mardisandid.
Ootame – vanalinna lapsi santima!– lapsevanemaid saatma!– endast märku andma kodusid ja asutusi, kes on valmis mardisante vastu võtma ja etteaste ning erinevate õnnesoovide eest kostitama (ajavahemikus kl 17–19.30)!
Mardisandid liiguvad ringi gruppidena, igal grupil on 1–2 täiskasvanud saatjat. Katsume grupid vastuvõtvate kodude (asutuste) vahel ära jagada, nii et ühe kohta külastab kuni 2 gruppi (grupis 7–10 last, sõltuvalt sellest, kui palju on mardisante ja vastuvõtjaid).

Lastega koguneme pühapäeva (09.11) pärastlõunal Vanalinna Seltsi ruumides (Saiakangi 2, täpse kellaaja saadame registreerunutele meilile). Viimistleme kostüümid (tumedad meheriided, loomakostüümid, maskid jms, vt https://rahvakultuur.ee/2024/12/13/mardid-kadrid/), laulame hääled lahti ning asume teele. Eeskava harjutame üheskoos läbi, lisaks palun igal lapsel mõelda valmis üks mõistatus, mida vastuvõtvale pererahvale esitada.Pärast santimist koguneme rühmade kaupa veel seltsi ruumi ja jagame sõbralikult ära saagi.

Palun andke oma osalemisest (mardisandi, saatja või vastuvõtjana) teada meiliaadressile karola.mursu@gmail.com.

Mardipäeva maagia Monte Lapsed mängutoas
2025-11-10 17:00 - 18:00 | Monte Lapsed mängutuba, Narva mnt 13, Tallinn
Tule avasta koos meiega mardipäeva vanu kombeid, laule ja lõbusaid tantse!

Kas teadsid, et mardipäeva sandid tõid õnne ja head saaki igasse majapidamisse?Selles vahvas ja harivas töötoas sukeldume koos eesti rahvakalendri sügisesse ja saame teada, mida mardipäev tegelikult tähendab.

Kavas:Soojendus ja teadmiste äratamine: mida lapsed juba teavad mardipäevast?Väike seletus ja jutuhetk: miks seda päeva peeti ja milliseid kombeid jälgiti.Mõistatuste mäng: arvame ära lõbusaid mõistatusi — vastused võivad end peita päris asjades (näiteks sibulas või viljas).Maski meisterdamine: loodusest, karvastest ja kodustest materjalidest loome oma mardimaski.Laul ja tants: paneme maskid pähe ja tantsime nagu ehtsad mardid! Hüppame, kargame ja kolistame rõõmsalt — nii, nagu vanasti.Väike viljaõnne rituaal: jagame lastele väikesed kotikesed riisi, tatra või tangudega, mida mardid viskasid hea saagi toomiseks.

LäbiviijaJelizaveta (Liisa) Hristokina – Tallinna Ülikooli ajaloo nooremteadur ja kogenud õpetaja.Liisa on uurinud 19. sajandi eesti elu ja kombestikku ning oskab seda lastele elavalt ja mänguliselt edasi anda.Tema tundides saavad teadmised ja loovus kokku – seekord koos laulude, tantsude ja maskidega!

Tule koos lapsega rõõmsasse ja harivasse mardipäeva seiklusesse!Kohtade arv on piiratud, nii et haara pilet varakult ja tule nautima sügisese rahvakalendri lõbusaimat päeva.

10. november kell 17:00–18:00 Monte lapsed mängutuba Pilet: 19 € (laps + vanem)Lisapilet: 6 € (täiendav laps või vanem)
